Începând cu anul 1999, poezia a primit o zi a ei fiind celebrată în fiecare an la data de 21 martie.
UNESCO declară că prin Ziua Mondială a Poeziei urmărește recunoașterea importanței acestui gen literar în cultura universală și stabilirea unui dialog între poezie și alte genuri de creație.
Secția de Artă a Bibliotecii Județene Mureș a găzduit joi, 21 martie, de Ziua Mondială a Poeziei, o ședință plină de pasiune. Poezia s-a revărsat în valuri în cadrul atelierului de literatură Arcadia. Au citit poezii Szocs Silvia, Daniela Mărginean, Ioan Lazăr, Carmen Crefelean Cârje, Ioan Mărginean, Ioana Zidărescu, Angela Fanea-Macarie, Cosmina Pâncă, Simina Mureșan, Irina Suciu. Grupul Vocal de la Liceul Teoretic ",Gh Marinescu",, coordonat de prof. Cosmina Pâncă au interpretat câteva piese dând culoare tonurilor poetice. Pe artiști i-au înconjurat cu prezența lor și cu aplauze susținătorii, soții, mame și colaboratorii Lucian Insurățelu, Constantin Lupaescu. Intervențiile critice au fost susținute de mentorul cenaclului, prof. Costantin Nicușan, potrivit informațiilor furnizate de organizatori.